CELEX: 62008CA0382
Language: mt
Date: 2011-01-25 00:00:00
Title: Kawża C-382/08: Sentenza tal-Qorti tal-Ġustizzja (Awla Manja) tal- 25 ta’ Jannar 2011 (talba għal deċiżjoni preliminari tal-Unabhängiger Verwaltungssenat des Landes Oberösterreich — l-Awstrija) — Michael Neukirchinger vs Bezirkshauptmannschaft Grieskirchen (Trasport bl-ajru — Liċenzja għall-organizzazzjoni ta’ titjiriet kummerċjali bil-mongolfjera — Artikolu 12 KE — Kundizzjoni ta’ residenza jew ta’ uffiċċju rreġistrat — Miżuri amministrattivi)

12.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 80/2
            
         Sentenza tal-Qorti tal-Ġustizzja (Awla Manja) tal-25 ta’ Jannar 2011 (talba għal deċiżjoni preliminari tal-Unabhängiger Verwaltungssenat des Landes Oberösterreich — l-Awstrija) — Michael Neukirchinger vs Bezirkshauptmannschaft Grieskirchen
   (Kawża C-382/08) (1)
   
   (Trasport bl-ajru - Liċenzja għall-organizzazzjoni ta’ titjiriet kummerċjali bil-mongolfjera - Artikolu 12 KE - Kundizzjoni ta’ residenza jew ta’ uffiċċju rreġistrat - Miżuri amministrattivi)
   2011/C 80/02
   Lingwa tal-kawża: il-Ġermaniż
   
      Qorti tar-rinviju
   
   Unabhängiger Verwaltungssenat des Landes Oberösterreich
   
      Partijiet fil-kawża prinċipali
   
   
      Rikorrent: Michael Neukirchinger
   
      Konvenut: Bezirkshauptmannschaft Grieskirchen
   
      Suġġett
   
   Talba għal deċiżjoni preliminari — Unabhängiger Verwaltungssenat des Landes Oberösterreich — Interpretazzjoni tal-Artikoli 49 et seq tat-Trattat — Leġiżlazzjoni nazzjonali li tipprojbixxi, taħt piena ta’ sanzjonijiet kriminali amministrattivi, l-organizzazzjoni ta’ titjiriet kummerċjali bil-mongolfjera fin-nuqqas ta’ liċenzja nazzjonali, liċenzja li l-għoti tagħha hija suġġetta għall-kundizzjoni ta’ residenza jew uffiċċju rreġistrat fit-territorju nazzjonali.
   
      Dispożittiv
   
   L-Artikolu 12 KE jipprekludi leġiżlazzjoni ta’ Stat Membru bħal dik inkwistjoni fil-kawża prinċipali, li, għall-organizzazzjoni ta’ titjiriet bil-mongolfjera f’dan l-Istat Membru u taħt piena ta’ miżuri amministrattivi f’każ ta’ nuqqas ta’ osservanza ta’ din il-liġi,
   
               —
            
            
               teżiġi persuna residenti jew stabbilita fi Stat Membru ieħor, li hija proprjetarja f’dan it-tieni Stat Membru ta’ liċenzja għall-organizzazzjoni ta’ titjiriet kummerċjali fil-mongolfjera, li għandha residenza jew uffiċċju rreġistrat fl-ewwel Stat Membru u
            
         
               —
            
            
               tobbliga lil din l-istess persuna li tikseb liċenzja ġdida mingħajr ma jittieħed il-kont dovut tal-fatt li l-kundizzjonijiet għall-għoti huma, essenzjalment, l-istess bħal dawk għal-liċenzja li diġà ngħatatilha fit-tieni Stat Membru.
            
         
      (1)  ĠU C 285, 08.11.2008.